

Broj: 05-05-167-25/20

Datum: 01.09.2020. godine

**- ODLUKA O PONIŠTENJU POSTUPKA JAVNE NABAVKE -**

Na osnovu člana 69. stav 3, člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na osnovu Rješenja Ureda za razmatranje žalbi BiH broj: JN2-03-07-1-1697-9/20 od 27.08.2020. godine, u postupku javne nabavke radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza), JU Direkcija regionalnih cesta TK donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza) iz dokazanih razloga koji su izvan kontrole ugovornog organa i koji se nisu mogli predvidjeti u vrijeme pokretanja postupka javne nabavke (član 69. stav 3. Zakona o javnim nabavkama BiH)- Rješenje Ureda za razmatranje žalbi BiH broj: JN2-03-07-1-1697-9/20 od 27.08.2020. godine .

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-167/20 od 04.05.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 299.145,00 KM.

Obavještenja o nabavci broj 997-1-3-29-3-25/20 objavljeno 05.05.2020. godine godine na web stranici javnih nabavki. Objava u službenom glaniku „Službeni glasnik BiH” broj: 26/20.

Komisija za javnu nabavku imenovana je Rješenjem broj: 05-05-167-3/20 od 20.05.2020. godine. Komisija za javnu nabavku dostavila je dana 03.06.2020. godine Zapisnik o radu Komisije 05-05-167-10/20 sa rezultatima kvalifikacije i preporukom za održavanje e-aukcije.

Komisija je nakon otvaranja i evaluacije ponuda donijela Zapisnik broj 05-05-167-10/20 od 03.06.2020. godine. Tim Zapisnikom utvrđeno je da su ponude svih ponuđača kvalifikovane i data je preporuka Ugovornom organu da zakaže e-aukciju. E-aukcija je zakazana i održana 05.06.2020. godine, na osnovu koje je ugovorni organ dobio Izvještaj o toku i završetku e-aukcije. Na osnovu Zapisnika broj 05-05-167-10/20 od 03.06.2020. godine i Izvještaja o toku i završetku e-aukcije Komisija je dala preporuku Ugovornom organu broj 05-05-167-11/20 od 05.06.2020. godine da se ugovor za predmetnu javnu nabavku dodijeli ponuđaču Roading doo Gračanica za ponuđenu najnižu cijenu na e-aukciji u iznosu od 239.102,94 KM. Ugovorni organ je prihvatio preporuku Komisije i donio Odluku o izboru napovoljnijeg ponuđača broj: 05-05-167-12/20 od 05.06.2020. godine. Nakon donošenje Odluke o izboru, ponuđač Roading doo Gračanica je zatražio uvid u ponude, te je nakon uvida izjavio žalbu. Osnovni žalbeni navod odnosio se na kvalifikaciju drugorangiranog ponuđača Arapovac putevi doo Čelić, odnosno, žalitelj je izrazio sumnju u dostavljeni dokaz o raspolaganju reciklirom koji je tražen kao uslov tehničke i profesionalne sposobnosti ponuđača u tenderskoj dokumentaciji za predmetnu javnu nabavku. Postupajući po žalbi, Ugovorni organ je zatražio od generalnog predstavnika proizvođača predmetne mašine pojašnjenje da li se mašina za koju je dostavljen dokaz reciklir i ako nije može li obavljati iste funkcije kao reciklir, te da dostave dokaz da su generalni zastupnici proizvođača te mašine. Pismeno pojašnjenje koje je ugovorni organ dobio je da navedena mašina nije reciklir nego freza te da ne može obavljati iste funkcije kao reciklir, uz dokaz da su generalni zastupnici proizvođača predmetne mašine. Ugovorni organ je ovo pojašnjenje prihvatio i donio Rješenje broj 058-05-167-17/20 od 16.06.2020. godine kojim je prihvaćena žalba ponuđača u cijelosti, poništena Odluka o dodjeli ugovora i predmet je vraćen Komisiji na ponovno razmatranje i evaluaciju ponuda. Komisija je donijela Zapisnik o ponovnom razmatranju i evaluaciji ponuda za javnu nabavku radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza), nakon prihvaćene žalbe, broj 05-05-167-18/20 od 24.06.2020. godine. Ponovnom evaluacijom ponuda, ponuda ponuđača Arapovac putevi doo Čelić odbijena je kao nepotpuna jer nije dokazao tehničku i profesionalnu sposobnost kako je to traženo tenderskom dokumentacijom. Preostala tri ponuđača su proglašeni kvalifikovanim za predmetnu javnu nabavku. U Zapisniku je iznesena preporuka da se ponovo zakaže održavanje e-aukcije. Agencija za javne nabavke je kontaktirana, poništena je prethodna aukcija i zakazana nova za 29.06.2020. godine u 10.00 sati. Nakon ponovo provedene e-aukcije Ugovorni organ je dobio Izvještaj o toku i završetku e-aukcije kojim je najpovoljniji ponuđač za javnu nabavku radova na rekonstrukciji regionalne ceste R-461a „Srebrenik-Orahovica Donja“, dionica: u Orahovici Gornjoj st.km. 12+000 do st.km. 12+400 (II faza) Roading doo Gračanica za ponuđenu najnižu cijenu od 299.144,00 KM. Na osnovu toga ugovorni organ je donio Odluku o izboru najpovoljnijeg ponuđača broj: 05-05-167-20 od 29.06.2020. godine.

Na Odluku o izboru najpovoljnijeg ponuđača broj: 05-05-167-20 od 29.06.2020. godine ponuđač Arapovac putevi doo Čelić je uložio žalbu. Žalba je proslijeđena Uredu za razmatranje žalbi BiH koji je donio Rješenje broj JN2-03-07-1-1697-9/20 od 27.08.2020. godine. Ured za razmatranje žalbi BiH je Rješenjem, broj i datum gornji, poništio Odluku o izboru najpovoljnijeg ponuđača broj: 05-05-167-20 od 29.06.2020. godine, tendersku dokumentaciju skupa sa Obavještenjem o nabavci broj 997-1-3-29-3-25/20 od 05.05.2020. godine kao i sve akte donesene tokom predmetnog postupka javne nabavke.

Iz navedenih razloga, primjenom člana 69. stav 3. Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl.pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva